চিরকুমার
পৌরাণিক ও রূপকথার কাহিনীতে চিরকুমার (স্ত্রীলিঙ্গ চিরকুমারী) বলতে এমন শিশুকে বোঝায় যে কখনো বড় হয় না। অর্থাৎ সে সবসময় শিশুই থাকে। পশ্চিমা বিশ্বে বিষয়টিকে লাতিন শব্দাংশ পুইর আইন্তের্নুস (লাতিন: 'Puer aeternus', "শাশ্বত কুমার", স্ত্রীলিঙ্গ puella aeterna) দ্বারা প্রকাশ করা হয়। লাতিন শব্দাংশটির দ্বারা শিশু-দেবতাদের বোঝানো হয়, যারা চিরতরে তরুণ। সুইশ বিশ্লেষণাত্মক মনোবিজ্ঞানী কার্ল ইয়ুং এর মতে, প্রাপ্তবয়স্ক ব্যক্তি যার আচরণ শিশু-কিশোরের মতো, তাঁর ক্ষেত্রেও এই শব্দাংশটি ব্যবহার করা যেতে পারে। সাম্প্রতিককালের জনমনোবিজ্ঞানে এই বিষয়টি "পিটার প্যানের লক্ষণ" নামে পরিচিত।